앞

<-

다음

->

瑜伽師地論卷第十五

彌勒菩薩說

三藏法師玄□奉　詔譯

本地分中聞所成地第十之三

已說七種佛敎所應知處. 次說八種. 謂有八支聖道所攝. 令諸苾芻究竟斷結. 三種修法. 謂修戒修定修慧. 正語正業正命. 名爲修戒. 正念正定. 名爲修定. 正見正思惟正精進. 名爲修慧. 又由正方便及果增上力故. 建立淸淨品八種補特伽羅. 謂行四向住四果者. 又有二種施八相差別. 一有過失施. 二無過失施. 前七種施名有過失. 最後一種名無過失. 謂有布施. 懈怠所損故有過失. 或有布施. 不隨所欲故有過失. 謂有染心者怖畏貧窮넨求富樂而行布施. 或有布施. 顧戀過去故有過失. 或有布施. 넨望未來故有過失. 或有布施. 有輕慢過故有過失. 或有布施넨求富樂故有過失. 或有布施求他知聞故有過失. 無過失施者. 謂廻向涅槃故. 爲彼資糧故. 無染汚心爲往善趣故. 爲得大財故. 而行布施. 又依四處於八時中. 趣入懈怠. 不發精進. 當知如是補特伽羅. 是懈怠類非精進類. 謂依乞食處. 依所作處. 依遊行處. 依界不平等處. 依此四處. 八時差別多食精美身沈重時. 少食◑惡身劣頓時. 將欲所作護惜力時. 已有所作身疲倦時. 將欲遊行護惜力時. 已涉長塗身疲倦時. 正爲病苦所◑擾時. 所病已愈恐更發時. 此懈怠類補特伽羅. 乃至. 未遇懈怠所依. 少似精進. 若得遇已. 速發懈怠. 是故名爲懈怠種類. 與此相違亦依四處. 於八時中. 發勤精進. 當知如是補特伽羅. 能伏懈怠勤精進類. 雖遇懈怠所依. 亦能發勤精進. 何況不遇. 是故名爲勤精進類. 又有八種正願所攝可愛生因. 能令於諸欲中樂增上生. 不求永離一切欲者. 當生八種可愛生處. 謂願人中卑惡種類. 修小施戒二福業事. 如是願樂人中尊貴種類. 四大王天. 三十三天. 夜摩天. 覩史多天. 樂化天. 他化自在天. 修小施戒二福業事. 又四因緣故. 於人趣中. 建立如來四衆. 三因緣故. 於天趣中. 建立四衆. 最增上故. 世間共許爲福田故. 受用資財不由他故. 棄捨一切世資財故. 由此四緣. 於人趣中. 建立四衆. 依地邊際故. 欲界邊際故. 語行邊際故. 由此三緣. 於天趣中建立四衆. 又於世間三處轉時. 恒常世間八法所觸. 謂樂欲處. 功用處. 衆緣處. 於樂欲處轉時. 或觸於利或觸非利. 於功用處轉時. 或稱他意或不稱意. 於背面位觸於毁轝. 於現前位觸於稱譏. 於衆緣處轉時. 或由先世. 或由現法苦樂衆緣. 觸於苦樂. 又八勝解能引不還或阿羅漢諸聖神通及最勝住. 謂未伏內色想. 外無染汚色勝解. 是名第一. 已伏內色想. 是名第二. ◑不◑非二. 色第一捨勝解. 是名第三. 此三解脫. 於一切色得自在故. 便能引發諸聖神通. 謂諸神通不與一切異生共有. 空無邊勝解. 識無邊勝解. 無所有勝解. 非想非非想勝解. 微微任運心勝解. 此五勝解. 次第善修治故. 能引想受滅等至最勝住. 又若觀諸色. 若如所觀於初三解脫中而修習者. 謂三解脫方便道所攝三勝處也. 此中觀外諸色. 若小若大. 若好若惡. 若劣若勝者. 謂觀非三摩地所行現所得色. 由緣三摩地所行作意不種種現前故名爲勝. 於三摩地所行中. 奢摩他行名知. 毘鉢舍那行名見. 如於三摩地所行若知若見. 如於彼色已尋思已了別. 如是於外所想非三摩地所行中. 觀諸色亦爾

已說八種佛敎所應知處. 次說九種. 謂有九結. 如攝事分當廣建立. 又有九種生處. 受生有情. 於彼彼處同所居止. 謂三界中. 除諸惡趣可厭處故. 如前已說

356

已說九種佛敎所應知處. 次說十種. 謂十遍處. 當知卽諸解脫所作成就. 餘解脫. 勝處. 遍處. 如攝事分. 當廣分別. 又有十無學支. 當知無學五蘊所攝. 謂戒蘊. 定蘊. 慧蘊. 解脫蘊. 解脫知見蘊. 如是已說十種佛敎所應知處. 及前所說佛敎所應知處等. 當知皆是內明處攝

云何醫方明處. 當知此明略有四種. 謂於病相善巧. 於病因善巧. 於已生病斷滅善巧. 於已斷病後更不生方便善巧. 如是善巧廣分別義. 如經應知. 已說醫方明處.

云何因明處. 謂於觀察義中. 諸所有事. 此復云何. □□南曰

論體論處所　論據論莊嚴

論負論出離　論多所作法

當知此中略有七種. 一論體性. 二論處所. 三論所依. 四論莊嚴. 五論墮負. 六論出離. 七論多所作法

云何論體性. 謂有六種. 一言論. 二尙論. 三諍論. 四毁謗論. 五順正論. 六敎導論

言論者. 謂一切言說. 言音. 言詞. 是名言論.

尙論者. 謂諸世間隨所應聞. 所有言論

諍論者. 謂或依諸欲所起. 若自所攝諸欲他所侵奪. 若他所攝諸欲自行侵奪. 若所愛有情所攝諸欲. 更相侵奪. 或欲侵奪. 若無攝受諸欲. 謂歌舞◑笑等所攝. 若倡女僕從等所攝. 或爲觀看. 或爲受用. 於如是等諸欲事中. 未離欲者. 爲欲界貪所染汚者. 因堅執故. 因縛著故. 因耽嗜故. 因貪愛故. 發憤乖違. 喜◑諍者. 興種種論. 興怨害論. 故名諍論. 或依惡行所起. 若自所作身語惡行. 他所譏毁. 若他所作身語惡行. 自行譏毁. 若所愛有情所作身語惡行. 互相譏毁. 於如是等行惡行中. 願作未作諸惡行者. 未離欲界貪瞋癡者. 重貪瞋癡所拘蔽者. 因堅執故. 因縛著故. 因耽嗜故. 因貪愛故. 更相憤發. ◑染汚心. 互相乖違. 喜◑諍者. 興種種論. 興怨害論. 故名諍論. 或依諸見所起. 謂薩迦耶見. 斷見. 無因見. 不平等因見. 常見. 兩衆見等. 種種邪見. 及餘無量諸惡見類. 於如是諸見中. 或自所攝他所遮斷. 或他所攝自行遮斷. 或所愛有情所攝. 他正遮斷. 或已遮斷. 或欲攝受所未攝受. 由此因緣. 未離欲者. 如前廣說. 乃至興種種論. 興怨害論. 是名諍論.

毁謗論者. 謂◑憤發者. 以染汚心. 振發威勢. 更相◑毁. 所有言論. 謂◑惡所引. 或不앝所引. 或綺言所引. 乃至惡說法律中. 爲諸有情. 宣說彼法. 硏究決擇. 敎授敎誡. 如是等論. 名毁謗論.

順正論者. 謂於善說法律中. 爲諸有情宣說正法. 硏究決擇. 敎授敎誠. 爲斷有情所疑惑故. 爲達甚深諸句義故. 爲令知見畢竟◑故. 隨順正行. 隨順解脫. 是故此論名順正論.

敎導論者. 謂敎修習增上心學. 增上慧學. 補特伽羅心未定者. 令心得定. 心已定者. 令得解脫. 所有言論. 令彼覺悟眞實智故. 令彼開解眞實智故. 是故此論名敎導論

問此六論中. 幾論眞實. 能引義利. 所應修習. 幾不眞實. 能引無義. 所應遠離.

答最後二論. 是眞是實. 能引義利. 所應修習. 中間二論. 不是俱不眞. 能引無義. 所應遠離. 初二種論. 應當分別.

云何論處所. 當知亦有六種. 一於王家. 二於執理家. 三於大衆中. 四於賢哲者前. 五於善解法義沙門婆羅門前. 六於樂法義者前

云何論所依. 當知有十種. 謂所成立義有二種. 能成立法有八種

所成立義有二種者. 一自性. 二差別所成立. 自性者. 謂有立爲有. 無立爲無所成立. 差別者. 謂有上立有上. 無上立無上. 常立爲常. 無常立無常. 如是有色無色. 有見無見. 有對無對. 有漏無漏. 有爲無爲. 如是等無量差別門. 當知名所成立差別

能成立法有八種者. 一立宗. 二辯因. 三引喩. 四同類. 五異類. 六現量. 七比量. 八正敎量

立宗者. 謂依二種所成立義. 各別攝受自品所許. 或攝受論宗. 若自辯才. 若輕蔑他. 若從他聞. 若覺眞實. 或爲成立自宗. 或爲破壞他宗. 或爲制伏於他. 或爲◑屈於地. 或爲悲愍於他. 建立宗義

辯因者. 謂爲成就所立宗義. 依所引喩. 同類異類. 現量比量. 及與正敎. 建立順益道理言論

引喩者. 亦爲成就所立宗義. 引因所依. 諸餘世間串習共許易了之法比況言論

同類者. 謂隨所有法望所餘法. 其相展轉少分相似. 此復五種. 一相狀相似. 二自體相似. 三業用相似. 四法門相似. 五因果相似. 相狀相似者. 謂於現在. 或先所見相狀. 相屬展轉相似. 自體相似者. 謂彼展轉其相相似. 業用相似者. 謂彼展轉作用相似. 法門相似者. 謂彼展轉法門相似. 如無常與苦法. 苦與無我法. 無我與生法. 生法與老法. 老法與死法. 如是有色無色. 有見無見. 有對無對. 有漏無漏. 有爲無爲. 如是等類. 無量法門展轉相似. 因果相似者. 謂彼展轉. 若因若果. 能成所成. 展轉相似. 是名同類

異類者. 謂所有法望所餘法. 其相展轉. 少不相似. 此亦五種. 與上相違. 應知其相

現量者. 謂有三種. 一非不現見. 二非已思應思. 三非錯亂境界

非不現見現量者. 復有四種. 謂諸根不壞. 作意現前. 相似生故. 超越生故. 無障◑故. 非極遠故. 相似生者. 謂欲界諸根. 於欲界境. 上地諸根. 於上地境. 已生已等生. 若生若起. 是名相似生. 超越生者. 謂上地諸根. 於下地境. 已生等如前說. 是名超越生. 無障◑者. 復有四種. 一非覆障所◑. 二非◑障所◑. 三非映障所◑. 四非惑障所◑. 覆障所◑者. 謂黑闇. 無明闇. 不澄淸色闇. 所覆障. ◑障所◑者. 謂或藥草力. 或呪術力. 或神通力之所◑障. 映障所◑者. 謂少小物. 爲廣多物之所映奪故不可得. 如飮食中藥. 或復毛端. 如是等類. 無量無邊. 且如小光大光所映故不可得. 所謂日光映星月等. 又如月光映奪衆星. 又如能治映奪所治令不可得. 謂不◑作意. 映奪◑相. 無常苦無我作意. 映奪常樂我相. 無相作意. 映奪一切衆相. 惑障所◑者. 謂幻化所作. 或色相殊勝. 或復相似. 或內所作. 目眩□夢. 悶醉放逸. 或復顚狂. 如是等類. 名爲惑障. 若不爲此四障所◑. 名無障◑. 非極遠者. 謂非三種極遠所遠. 一處極遠. 二時極遠. 三損減極遠. 如是一切. 總名非不現見. 非不現故. 名爲現量

非已思應思現量者. 復有二種. 一◑取便成取所依境. 二建立境界取所依境. ◑取便成取所依境者. 謂若境能作◑取便成取所依止. 猶如良醫授病者藥. 色香味觸. 皆悉円滿. 有大勢力. 成熟威德. 當知此藥色香味觸. ◑取便成取所依止. 藥之所有大勢威德. 病若未愈名爲應思. 其病若愈名爲已思. 如是等類. 名◑取便成取所依境. 建立境界取所依境者. 謂若境能爲建立境界取所依止. 如瑜伽師於地思惟水火風界. 若住於地. 思惟其水. 卽住地想. 轉作水想. 若住於地. 思惟火風. 卽住地想. 轉作火風想. 此中地想. 卽是建立境界之取. 地者卽是建立境界取之所依. 如住於地. 住水火風. 如其所應. 當知亦爾. 是名建立境界取所依境. 此中建立境界取所依境. 非已思惟. 非應思惟. 地等諸界. 解若未成. 名應思惟. 解若成就. 名已思惟. 如是名爲非已思應思現量. 非錯亂境界現量者. 謂或五種或七種. 五種者. 謂非五種錯亂境界. 何等爲五. 一想錯亂. 二數錯亂. 三形錯亂. 四顯錯亂. 五業錯亂. 七種者. 謂非七種錯亂境界. 何等爲七. 謂卽前五. 及餘二種遍行錯亂. 合爲七種. 何等爲二. 一心錯亂. 二見錯亂. 想錯亂者. 謂於非彼相. 起彼相想. 如於陽焰鹿渴相中起於水想. 數錯亂者. 謂於少數起多數增上慢. 如醫眩者於一月處見多月像. 形錯亂者. 謂於餘形色. 起餘形色增上慢. 如於旋火見彼輪形. 顯錯亂者. 謂於餘顯色. 起餘顯色增上慢. 如迦末羅病損壞眼根. 於非黃色悉見黃相. 業錯亂者. 謂於無業事. 起有業增上慢. 如結拳馳走見樹奔流. 心錯亂者. 謂卽於五種所錯亂義. 心生喜樂. 見錯亂者. 謂卽於五種所錯亂義. 忍受顯說生吉祥想. 堅執不捨. 若非如是錯亂境界. 名爲現量

問如是現量誰所有耶. 答略說四種所有. 一色根現量. 二意受現量. 三世間現量. 四淸淨現量. 色根現量者. 謂五色根所行境界. 如先所說現量體相. 意受現量者. 謂諸意根所行境界. 如先所說現量體相. 世間現量者. 謂卽二種總說. 爲一世間現量. 淸淨現量者. 謂諸所有世間現量. 亦得名爲淸淨現量. 或有淸淨現量. 非世間現量. 謂出世智於所行境. 有知爲有. 無知爲無. 有上知有上. 無上知無上. 如是等類. 名不共世間淸淨現量

比量者. 謂與思擇俱已思應思所有境思. 此復五種. 一相比量. 二體比量. 三業比量. 四法比量. 五因果比量

相比量者. 謂隨所有相狀相屬. 或由現在. 或先所見推度境界. 如見幢故比知有車. 由見烟故比知有火. 如是以王比國. 以夫比妻. 以角쌘等比知有牛. 以膚細軟◑黑輕躁容色姸美. 比知少年. 以面皺◑白等相. 比知是老. 以執持自相. 比知道俗. 以樂觀聖者. 樂聞正法. 遠難◑貪. 比正信. 以善思所思. 善說所說. 善作所作. 比知聰叡. 以慈悲愛語. 勇猛樂施. 能善解釋甚深義趣. 比知菩薩. 以掉動輕轉. 嬉◑歌笑等事. 比未離欲. 以諸威儀恒常寂靜. 比知離欲. 以具如來微妙相好智慧寂靜正行神通. 比知如來應等正覺具一切智. 以於老時見彼幼年所有相狀. 比知是彼. 如是等類. 名相比量

體比量者. 謂現見彼自體性故. 比類彼物不現見體. 或現見彼一分自體. 比類餘分. 如以現在比類過去. 或以過去比類未來. 或以現在近事比遠. 或以現在比於未來. 又如飮食衣服嚴具車乘等事. 觀見一分得失之相. 比知一切. 又以一分成熟. 比餘熟分. 如是等類. 名體比量

業比量者. 謂以作用比業所依. 如見遠物無有動搖鳥居其上. 由是等事比知是뇩. 若有動搖等事. 比知是人. 廣跡住處比知是象. 曳身行處比知是蛇. 若聞嘶聲比知是馬. 若聞哮吼比知師子. 若聞咆勃比知牛王. 見比於眼. 聞比於耳. 嗅比於鼻. ◑比於舌. 觸比於身. 識比於意. 水中見◑比知有地. 若見是處草木滋潤莖葉靑翠比知有水. 若見熱灰比知有火. 叢林掉動比知有風. 瞑自執杖進止問他. 뚫蹶失路. 如是等事比知是盲. 高聲側聽比知是聾. 正信聰叡. 離欲未離欲. 菩薩如來. 如是等類. 以業比度. 如前應知

法比量者. 謂以相隣相屬之法. 比餘相隣相屬之法. 如屬無常比知有苦. 以屬苦故比空無我. 以屬生故比有老法. 以屬老故比有死法. 以屬有色有見有對比有方所及有形質. 屬有漏故比知有苦. 屬無漏故比知無苦. 屬有爲故比知生住異滅之法. 屬無爲故比知無生住異滅法. 如是等類名法比量

因果比量者. 謂以因果展轉相比. 如見有行比至餘方. 見至餘方比先有行. 若見有人如法事王比知當獲廣大祿位. 見大祿位比知先已如法事王. 若見有人備善作業比知必當獲大財富. 見大財富比知先已備善作業. 見先修習善行惡行比當興衰. 見有興衰. 比先造作善行惡行. 見豊飮食比知飽滿. 見有飽滿比豊飮食. 若見有人食不平等. 比當有病. 現見有病比知是人食不平等. 見有靜慮比知離欲. 見離欲者比有靜慮. 若見修道比知當獲沙門果證. 若見有獲沙門果證. 比知修道. 如是等類. 當知總名因果比量. 是名比量

正敎量者. 謂一切智所說言敎. 或從彼聞. 或隨彼法. 此復三種. 一不違聖言. 二能治雜染. 三不違法相

不違聖言者. 謂聖弟子說. 或佛自說經敎. 展轉流布. 至今不違正法. 不違正義

能治雜染者. 謂隨此法善修習時. 能永調伏貪瞋癡等一切煩惱及隨煩惱. 不違法相者. 謂飜違法相. 當知卽是不違法相. 何等名爲違法相耶. 謂於無相增爲有相. 如執有我有情命者生者等類. 或常或斷. 有色無色. 如是等類. 或於有相減爲無相. 或於決定立爲不定. 如一切行皆是無常. 一切有漏皆性是苦. 一切諸法皆空無我. 而妄建立一分是常一分無常. 一分是苦一分非苦. 一分有我一分無我. 於佛所立不可記法. 尋求記別. 謂爲可記. 或安立記. 或於不定建立爲定. 如執一切樂受皆貪所隨眠. 一切苦受瞋所隨眠. 一切不苦不樂受癡所隨眠. 一切樂受皆是有漏. 一切樂俱故思造業. 一向決定受苦異熟. 如是等類. 或於有相法中. 無差別相建立差別. 有差別相立無差別. 如於有爲無差別相. 於無爲中亦復建立. 於無爲法無差別相. 於有爲法. 亦復建立. 如於有爲無爲. 如是於有色無色. 有見無見. 有對無對. 有漏無漏. 隨其所應. 皆當了知. 又於有相不如正理立因果相. 如立妙行感不愛果. 立諸惡行感可愛果. 計惡說法毘奈耶中. 習諸邪行能得淸淨. 於善說法毘奈耶中. 修行正行謂爲雜染. 於不實相以假言說立眞實相. 於眞實相以假言說種種安立. 如於一切離言法中建立言說說第一義. 如是等類名違法相. 與此相違當知卽是不違法相. 是名正敎

問若一切法自相成就. 各自安立己法性中. 復何因緣建立二種所成義耶. 答爲欲令他生信解故. 非爲生成諸法性相. 問爲欲成就所成立義. 何故先立宗耶. 答爲先顯示自所愛樂宗義故. 問何故次辯因耶. 答爲欲開顯依現見事決定道理. 令他攝受所立宗義故. 問何故次引喩耶. 答爲欲顯示能成道理之所依止現見事故. 問何故後說同類異類. 現量比量. 正敎等耶. 答爲欲開示因喩二種相違不相違智故. 又相違者. 由二因緣. 一不決定故. 二同所成故. 不相違者. 亦二因緣. 一決定故. 二異所成故. 其相違者. 於爲成就所立宗義. 不能爲量故. 不名量. 不相違者. 於爲成就所立宗義. 能爲正量故名爲量. 是名論所依

論莊嚴者. 略有五種. 一善自他宗. 二言具円滿. 三無畏. 四敦肅. 五應供. 善自他宗者. 謂如有一若於此法. 毘奈耶中深生愛樂. 卽於此論宗旨. 讀誦受持. 聽聞思惟. 純熟修行. 已善已說已明. 若於彼法毘奈耶中不愛不樂. 然於彼論宗旨. 讀誦受持. 聞思純熟. 而不修行. 然已善已說已明. 是名善自他宗

言具円滿者. 謂如有一凡有所說. 皆以其聲不以非聲. 何等爲聲. 謂具五德. 乃名爲聲. 一不鄙陋. 二輕易. 三雄朗. 四相應. 五義善. 不鄙陋者. 謂離邊方邊國鄙俚言詞. 輕易者. 謂有所說皆以世間共用言詞. 雄朗者. 所謂依義建立言詞能成彼義巧妙雄壯. 相應者. 謂前後法義相符不散. 義善者. 謂能引發勝生定勝無有顚倒. 又此聲論由九種相言具円滿. 一不雜亂. 二不◑녔. 三辯了. 四限量. 五與義相應. 六以時. 七決定. 八顯了. 九相續. 如是一切相總名言具円滿

無畏者. 謂如有一處在多衆雜衆大衆執衆諦衆善衆等中. 其心無有下劣恒懼. 身無戰汗. 面無怖色. 音無◑吃. 語無怯弱. 如是說者. 名爲無畏

敦肅者. 謂如有一待時方說而不봇速. 是名敦肅

應供者. 謂如有一爲性調善不惱於他. 終不違越諸調善者調善之地. 隨順他心而起言說. 以時如實能引義利. 言詞柔軟如對善友. 是名應供

若有依此五論莊嚴興言論者. 當知. 復有二十七種稱讚功德. 何等名爲二十七種. 一衆所敬重. 二言必信受. 三處大衆中都無所畏. 四於他宗旨深知過隙. 五於自宗旨知殊勝德. 六無有僻執於所受論情無偏黨. 七於自正法及毘奈耶無能引奪. 八於他所說速能了悟. 九於他所說速能領受. 十於他所說速能酬對. 十一具語言德令衆愛樂. 十二悅可信解此明論者. 十三能善宣釋義句文字. 十四令身無倦. 十五令心無倦. 十六言不◑澁. 十七辯才無盡. 十八身不頓썬. 十九念無忘失. 二十心無損惱. 二十一咽喉無損. 二十二凡所宣吐分明易了. 二十三善護自心令無忿怒. 二十四善順他心令無憤◑. 二十五令對論者心生◑信. 二十六凡有所行不招怨對. 二十七廣大名稱聲流十方. 世咸傳唱此大法師處大師數. 如受欲者以末尼眞珠琉璃等寶. 厠環釧等寶莊嚴具以自莊嚴. 威德熾盛光明普照. 如是論者以二十七稱讚功德. 厠此五種論莊嚴具以自莊嚴. 威德熾盛光明普照. 是故名此爲論莊嚴. 是名論莊嚴

論墮負者. 謂有三種. 一捨言. 二言屈. 三言過. 捨言者. 謂立論者. 以十三種詞. 謝對論者捨所言論. 何等名爲十三種詞謂. 立論者謝對論者曰. 我論不善汝論爲善. 我不善觀. 汝爲善觀. 我論無理汝論有理. 我論無能汝論有能. 我論屈伏汝論成立. 我之辯才唯極於此. 過此已上更善思量當爲汝說. 且置是事我不復言. 以如是等十三種詞. 謝對論者捨所言論. 捨所論故. 當知. 被破爲他所勝. ◑在他後. 屈伏於彼. 是故捨言名◑負處

言屈者. 如立論者. 爲對論者之所屈伏. 或託餘事方便而退. 或引外言. 或現憤發. 或現瞋◑. 或現□慢. 或現所覆. 或現惱害. 或現不忍. 或現不信. 或復默然. 或復憂내. 或◑肩伏而. 或沈思詞窮. 假託餘事方便而退者. 謂捨前所立更託餘宗. 捨先因喩同類異類現量比量及正敎量. 更託餘因乃至正敎. 引外言者. 謂捨所論事. 論說飮食王臣盜賊衢路倡穢等事. 假託外緣捨本所立. 以遣他難. 現憤發者. 謂以◑녔不遜等言. ◑對論者. 現瞋◑者. 謂以怨報之言. 責對論者. 現□慢者. 謂以卑◑種族等言. 毁對論者. 現所覆者. 謂以發他所覆惡行之言. 擧對論者. 現惱害者. 謂以害酷怨言. 罵對論者. 現不忍者. 謂發怨言怖對論者. 現不信者. 謂以毁壞行言. 謗對論者. 或默然者. 謂語業頓盡. 或憂내者. 謂意業焦惱. ◑肩伏面者. 謂身業威嚴而頓萎썬. 沈思詞窮者. 謂才辯俱竭. 由如是等十三種事. 當知言屈. 前二妄行矯亂. 中七發起邪行. 後四計行窮盡. 是名言屈◑在負處

言過者. 謂立論者爲九種過汚染其言. 故名言過. 何等爲九. 一雜亂. 二◑녔. 三不辯了. 四無限量. 五非義相應. 六不以時. 七不決定. 八不顯了. 九不相續. 雜亂者. 謂捨所論事雜說異語. ◑녔者. 謂憤發掉擧及躁急掉擧. 不辯了者. 謂若法若義衆及對論所不領悟. 無限量者. 謂所說義言詞復重或復減少. 非義相應者. 當知有十種. 一無義. 二違義. 三損理. 四與所成等. 五招集過難. 六不得義利. 七義無次序. 八義不決定. 九成立能成. 十順不稱理諸邪惡論. 非時者. 謂所應說前後不次. 不決定者. 謂立已復毁. 毁而復立. 速疾轉換難可了知. 不顯了者. 謂言招譏弄不領而答. 先爲典語後爲俗語. 或先俗語後復典語. 不相續者. 謂於中間言詞斷絶. 凡所言論犯此九失. 是名言過◑在負處

論出離者. 謂立論者. 先應以彼三種觀察. 觀察論端. 方興言論. 或不興論. 名論出離. 三種觀察者. 一觀察得失. 二觀察時衆. 三觀察善巧及不善巧

觀察得失者. 謂立論者. 方興論端. 先當觀察. 我立是論. 將無自損損他及俱損耶. 不生現法後法及俱罪耶. 勿起身心諸憂苦耶. 莫由此故執持刀杖◑罵. 諍訟諂◑妄語而發起耶. 將無種種惡不善法而生長耶. 非不利益安樂若自若他及多衆耶. 非不憐愍諸世間耶. 不因此故諸天世人無義無利不安樂耶. 彼立論者如是觀時. 若自了知我所立論能爲自損. 乃至天人無義無利亦無安樂. 便自思勉不應立論. 若如是知我所立論不爲自損. 乃至能引天人義利及與安樂. 便自思勉當立正論. 是名第一或作不作論出離相

觀察時衆者. 謂立論者方起論端. 應善觀察現前衆會. 爲有僻執爲無執耶. 爲有賢正爲無有耶. 爲有善巧爲無有耶. 如是觀時. 若知衆會唯有僻執非無僻執. 唯不賢正無有賢正. 唯不善巧無善巧者. 便自思勉. 於是衆中不應立論. 若知衆會無所僻執非有僻執. 唯有賢正無不賢正. 唯有善巧無不善巧. 便自思勉. 於是衆中應當立論. 是名第二或作不作論出離相. 觀察善巧不善巧者. 謂立論者. 方起論端. 應自觀察善與不善. 我於論體論處. 論依論嚴. 論負論出離等. 爲善巧耶. 不善巧耶. 我爲有力能立自論◑他論耶. 於論負處能解脫耶. 如是觀時. 若自了知我無善巧非有善巧. 我無力能非有力能. 便自思勉. 與對論者不應立論. 若自了知我有善巧非無善巧. 我有勢力非無勢力. 便自思勉. 與對論者當共立論. 是名第三或作不作論出離相

論多所作法者. 謂有三種. 於所立論多所作法. 一善自他宗. 二勇猛無畏. 三辯才無竭. 問如是三法於所立論何故名爲多有所作. 答能善了知自他宗故. 於一切法能起談論. 勇猛無畏故. 處一切衆能起談論. 辯才無竭故. 隨所問難皆善酬答. 是故此三於所立論多有所作

已說因明處. 云何聲明處. 當知. 此處略有六相. 一法施設建立相. 二義施設建立相. 三補特伽羅施設建立相. 四時施設建立相. 五數施設建立相. 六處所根栽施設建立相. □□南曰

法義數取趣　時數與處所

若根栽所依　是略聲明相

云何法施設建立. 謂名身句身文身. 及五德相應聲. 一不鄙陋. 二輕易. 三雄朗. 四相應. 五義善

云何義施設建立. 當知略有十種. 一根建立. 二大種建立. 三業建立. 四尋求建立. 五非法建立. 六法建立. 七興盛建立. 八衰損建立. 九受用建立. 十守護建立. □□南曰

眼等與地等　身等及尋求

非法法興盛　衰損受用護

根建立者. 謂見義聞義. 嗅義◑義. 觸義知義. 大種建立者. 謂依持等義. ◑潤等義. 照了等義. 動搖等義. 業建立者. 謂往來等義. 宣說等義. 思念覺察等義. 尋求建立者. 謂追訪等義. 非法建立者. 謂殺盜等義. 法建立者. 謂施戒等義. 興盛建立者. 謂證得喜悅等義. 衰損建立者. 謂破壞怖畏憂내等義. 受用建立者. 謂飮食覆障抱持受行等義. 守護建立者. 謂守護育養盛滿等義

又復略說有六種義. 一自性義. 二因義. 三果義. 四作用義. 五差別相應義. 六轉義. □□南曰

自性與因果　作用相應轉

云何補特伽羅施設建立. 謂建立男女非男非女聲相差別. 或復建立初中上士聲相差別

云何時施設建立. 謂有三時聲相差別. 一過去過去殊勝. 二未來未來殊勝. 三現在現在殊勝

云何數施設建立. 謂有三數聲相差別. 一者一數. 二者二數. 三者多數

云何處所根栽施設建立. 當知處所略有五種一相續. 二名號. 三總略. 四彼益. 五宣說. 若界頌等名爲根栽. 如是二種總名處所根栽建立

已說聲明處. 云何工業明處. 謂於十二處. 略說工業所有妙智. 名工業明處. 何等十二工業處耶. 謂營農工業. 商◑工業. 事王工業. 書算計度數印工業. 占相工業. 呪術工業. 營造工業. 生成工業. 防那工業. 和合工業. 成熟工業. 音樂工業

瑜伽師地論卷第十五

위

*

다음

->